"नईं नईं ध्यार आई जाना चाहिदा ऐ जियां बी होऐ जित्थूं बी होऐ, कल ध्यार पुज्जी जाना लोड़चदा--" पर जिस बेल्लै ओ ए सोचदी ओदे कन्नें’च अपने घरा आलें दे बोल सुनोन लगदे-"शान्तो! बड़े बसोसा दी गल्ल ऐ-मेरी तनखाह बड़ी थोड़ी ऐ ते तूं जाननीएं सट्ठें रपें’च घरा दा खर्च निं चलदा-घरा दा कराया, बिजली दा कराया, नलके दा कराया, भ्राऊ दी पढ़ाई दा खर्च, मैं, मेरी मां, ओदी दवा दारू, ते फिरी कपड़ा-लत्ता, ते दुइयां केईं जरूरतां-शान्तो के करां! आड़िए, बड़ा किश मन करदा ऐ पर कख निं हुन्दा-ते खबरै सारा जीवन इयां गै लंगी जाना ऐ। तेरी इक बी सद्दर पूरी निं होनी..."